Diari Oficial de la Generalitat Valenciana


Sumari del DOGV 727, del 21-12-1987 (1987/810208)

ORDRE de 10 de setembre de 1987, de la Conselleria de Cultura, Educació i Ciència, sobre regularització de la situació escolar dels alumnes d'educació bàsica avançats de curs.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/09/10/(1)/dof/vci/html**

### Dades del document

Número de DOGV
:   727

Data del DOGV
:   21-12-1987

Secció del DOGV
:   DISPOSICIONS GENERALS

Número del document
:   1987/810208


Data del document
:   10-09-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 10 de setembre de 1987, de la Conselleria de Cultura, Educació i Ciència, sobre regularització de la situació escolar dels alumnes d'Educació Bàsica avançats de curs.  
L?Ordre Ministerial d?1 de juny de 1979 establia el mare legal en què els alumnes avançats de curs podien ser proposats, de manera excepcional, per a l?obtenció del Graduat Escolar.  
La Resolució de la Direcció General d'Educació Bàsica i Ensenyaments Especials de 3 d'abril de 1984, fixava les condicions perquè els alumnes que cursaven l?EGB avançats a la seua edat normalitzassen la situació acadèmica.  
Sembla convenient que, d'ara endavant, el requisit d'edat puga ser interpretat de manera flexible per a aquells alumnes amb peculiaritats acadèmiques i personals, considerades com cal, i amb resultats escolars satisfactoris, per tal d'evitar repeticions innecessàries de cursos amb els possibles efectes negatius en llur trajectòria acadèmica i en la seua formació.  
En virtut d?això, he disposat:  
Primer  
Els alumnes que durant l'any acadèmic 1986/87 hagen cursat i superat el vuité curs d'EGB amb un any d'anticipació podran ser proposats pel Director del Centre corresponent per a l?expedició del Títol de Graduat Escolar.  
Els Centres d'Ensenyaments Mitjans formalitzaran la matrícula dels alumnes inclosos en l'apartat anterior que ho sol·liciten, una vegada en siga autoritzada la proposta per a l?obtenció del Títol de Graduat Escolar.  
Segon  
Aquells alumnes que, per circumstàncies diverses, estiguen cursant l?Educació General Bàsica amb un any d'anticipació en relació amb la seua edat, podran sol·licitar la regularització de la seua situació acadèmica a la Direcció General d'Ordenació i Innovació Educativa, la qual, en funció de les dades acadèmiques i personals dels alumnes, resoldrà el que pertoque.  
Tercer  
La Direcció General d'Ordenació i Innovació Educativa, vetlarà pel compliment estricte de les normes vigents sobre la incorporació dels alumnes als cursos que els corresponguen.  
Quart  
Queda autoritzada la Direcció General d'Ordenació i Innovació Educativa per a desplegar el contingut d'aquesta Ordre.  
Cinqué  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 10 de setembre de 1987.  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI